62021TJ0065_INF
2023 m. gruodžio 20 d. Bendrojo Teismo (penktoji išplėstinė kolegija) sprendimas
enercity / Komisija
(Byla T‑65/21) (
1
)
„Konkurencija – Koncentracija – Vokietijos elektros energijos ir dujų rinka – Sprendimas, kuriuo koncentracija pripažįstama suderinama su vidaus rinka – Sąvoka „viena koncentracija“ – Rinkos apibrėžimas – Koncentracijos poveikio konkurencijai vertinimas – Akivaizdžios vertinimo klaidos – Rūpestingumo pareiga – Piktnaudžiavimas įgaliojimais“
1.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Tiesioginė sąsaja – Kriterijai – Komisijos sprendimas, kuriuo koncentracija pripažįstama suderinama su vidaus rinka – Įmonės koncentracijos šalių konkurentės ieškinys – Sprendimas, kuriuo gali būti nedelsiant pakeista atitinkamos rinkos padėtis – Tiesioginė sąsaja su ieškove
(SESV 263 straipsnio ketvirta pastraipa)
(žr. 79 punktą)
2.
Ieškinys dėl panaikinimo – Fiziniai ar juridiniai asmenys – Tiesiogiai ir konkrečiai su jais susiję aktai – Konkreti sąsaja – Kriterijai – Komisijos sprendimas, kuriuo koncentracija pripažįstama suderinama su vidaus rinka – Įmonės koncentracijos šalių konkurentės ieškinys – Įmonė, aktyviai dalyvavusi administracinėje procedūroje ir įrodžiusi ypatingas aplinkybes, apibūdinančias poveikį jos padėčiai rinkoje – Priimtinumas
(SESV 263 straipsnio ketvirta pastraipa)
(žr. 80–84 punktus)
3.
Įmonių koncentracija – Komisijos tyrimas – Viena koncentracija – Sąvoka – Sąlygos – Tarpusavyje susijusios operacijos, vienai ar kelioms įmonėms suteikiančios tiesioginę ar netiesioginę vienos ar kelių kitų įmonių veiklos ekonominę kontrolę – Savarankiškų įmonių vykdomas skirtingų tikslinių subjektų kontrolės įgijimas pasikeičiant turtu – Neįtraukimas – Funkcinio ryšio tarp aptariamų operacijų nebuvimas
(Tarybos reglamento Nr. 139/2004 20 konstatuojamoji dalis ir 3 straipsnio 1 dalis)
(žr. 92–96, 103–109 punktus)
4.
Įmonių koncentracija – Komisijos tyrimas – Sprendimo, kuriuo konstatuojamas koncentracijos operacijos suderinamumas su vidaus rinka, priėmimas – Suinteresuotųjų įmonių įsipareigojimai, dėl kurių operacija, apie kurią pranešta, tampa suderinama su vidaus rinka – Diskrecija – Teisminė kontrolė – Ribos
(SESV 263 straipsnis; Tarybos reglamento Nr. 139/2004 2 straipsnis, 6 straipsnio 1 dalies c punktas ir 8 straipsnio 2 dalis)
(žr. 112–118 punktus)
5.
Įmonių koncentracija – Komisijos tyrimas – Atsižvelgimas į sandorių šalių pateiktus duomenis – Leistinumas
(Tarybos reglamento Nr. 139/2004 2 straipsnis, 6 straipsnio 1 dalies c punktas ir 8 straipsnio 2 dalis)
(žr. 126–132 punktus)
6.
Ieškinys dėl panaikinimo – Teisėtumo kontrolė – Kriterijai – Atsižvelgimas į ginčijamo akto priėmimo metu buvusias teisines ir faktines aplinkybes – Ieškovės argumentai, susiję su Komisijos po minėto akto priėmimo atlikta analize, pagrįsta to paties akto priėmimo dieną turėtais duomenimis – Priimtinumas – Sąlygos
(SESV 263 straipsnis; Tarybos reglamento Nr. 139/2004 2 straipsnis ir 8 straipsnio 2 dalis)
(žr. 135–141 punktus)
7.
Institucijų aktai – Motyvavimas – Pareiga – Apimtis – Sprendimas dėl taisyklių koncentracijų tarp įmonių srityje taikymo – Sprendimas leisti koncentraciją
(SESV 296 straipsnis; Tarybos reglamento Nr. 139/2004 2 straipsnis, 6 straipsnio 1 dalies c punktas ir 8 straipsnio 2 dalis)
(žr. 170–174 punktus)
8.
Įmonių koncentracija – Komisijos tyrimas – Atitinkamos rinkos apibrėžimas – Kriterijai – Produktų pakeičiamumas – Pakeičiamumas paklausos atžvilgiu – Mažmeninio elektros energijos tiekimo atitinkamai pagal bazinio aprūpinimo ir specialiąsias sutartis pakeičiamumo vertinimas
(Tarybos reglamento Nr. 139/2004 2 straipsnis)
(žr. 185–213 punktus)
9.
Įmonių koncentracija – Komisijos tyrimas – Atitinkamos rinkos apibrėžimas – Ankstesnės Komisijos sprendimų praktikos poveikis – Nebuvimas
(Tarybos reglamento Nr. 139/2004 2 straipsnis)
(žr. 214–216, 244 punktus)
10.
Įmonių koncentracija – Komisijos tyrimas – Atitinkamos rinkos apibrėžimas – Komisijos galimybė palikti apibrėžimą atvirą – Sąlygos
(Reglamento Nr. 139/2004 2 straipsnis, 6 straipsnio 1 dalies b ir c punktai ir 8 straipsnio 2 dalis)
(žr. 254, 260, 263 punktus)
11.
Įmonių koncentracija – Suderinamumo su vidaus rinka įvertinimas – Dominuojančios padėties, dėl kurios itin ribojama veiksminga konkurencija vidaus rinkoje, sukūrimas arba sustiprinimas – Komisijos tyrimas – Koncentracijos antikonkurencinio poveikio vertinimas – Požymiai – Didelės rinkos dalys
(Tarybos reglamento Nr. 139/2004 32 konstatuojamoji dalis ir 2 straipsnis; Komisijos pranešimo 2004/C 31/03 17 ir 18 punktai)
(žr. 282–285 punktus)
12.
Įmonių koncentracija – Komisijos tyrimas – Komisijos sprendimas, kuriuo koncentracija pripažįstama suderinama su vidaus rinka – Koncentracijos antikonkurencinio poveikio vertinimas – Komisijos analizę šiuo klausimu ginčijančiai šaliai tenkanti įrodinėjimo pareiga
(Tarybos reglamento Nr. 139/2004 2 straipsnis, 6 straipsnio 1 dalies c punktas ir 8 straipsnio 2 dalis)
(žr. 318, 322, 330, 331, 340–342, 346, 355, 362, 364, 372, 373 punktus)
13.
Įmonių koncentracija – Komisijos tyrimas – Ekonominio pobūdžio vertinimai – Diskreciniai vertinimo įgaliojimai – Rūpestingumo pareiga – Apimtis
(Tarybos reglamentas Nr. 139/2004)
(žr. 383–387 punktus)
Rezoliucinė dalis
1.
Atmesti ieškinį.
2.
enercity AG padengia savo, Europos Komisijos, E.ON SE ir RWE AG patirtas bylinėjimosi išlaidas.
(
1
)	OL C 138, 2021 4 19.